ब्लैक होल () एगो ज्यामितीय रूप से परिभाषित, स्पेस-टाइम के अइसन क्षेत्र बा, जवना के अंदर एतना ढेर गुरुत्वाकर्षण होला के ओह में से कण या इलेक्ट्रो-मैग्नेटिक रेडियेशन (प्रकाश) भी बाहर न निकल सके। रिलेटिविटी के जनरल थियरी ई बतावे ले की अगर द्रब्यमान भरपूर मात्रा में कांपैक्ट हो जाय तब ऊ स्पेस-टाइम के रूप बदल के ब्लैक होल के निर्माण करे में सक्षम हो सके ला। अइसन सीमा जहाँ से कौनों चीज फिर बहरें न निकल सके इवेंट होराइजन कहल जाला। भले एह इवेंट होराइजन के भारी परभाव एकरा के क्रास करे वाला चीज के दशा-दिशा पर पड़त होखे, कौनों लोकल फीचर इहाँ से हमनी के डिटेक्ट ना हो पावे ला। कई परकार से, ब्लैक होल सभ आदर्श ब्लैकबॉडी के रूप में बेहवार करे ला, मने की कौनों प्रकाश के रिफ्लेक्ट ना करे ला। हालाँकि, वक्राकार स्पेसटाइम के क्वांटम फ़ील्ड थियरी ई प्रेडिक्ट करे ले की इवेंट होराइजन से हॉकिंग रेडियेशन निकले ला जवन की ओही स्पेक्ट्रम में होला जवन की कौनों ब्लैकबॉडी अपना द्रब्यमान के उल्टा अनुपात वाला तापमान में करी। अब चूँकि ब्लैकहोल सभ में द्रब्यमान एतना बेसी होला की अइसन तापमान एक केल्विन के खरबवाँ हिस्सा भर होखे ला आ अइसन रेडियेशन के डिटेक्ट कइल लगभग असंभव बाटे।